ఎం. గిరిజా ప్రియదర్శిని

మాటూరి గిరిజ ప్రియదర్శిని భారతదేశానికి చెందిన న్యాయమూర్తి. ఆమెను  తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.
జననం, విద్యాభాస్యం
ఎం. గిరిజా ప్రియదర్శిని 1970లో ఆంధ్రప్రదేశ్ రాష్ట్రం, విశాఖపట్నం జిల్లా, విశాఖపట్నం పట్టణంలో అప్పారావు, నాగరత్నమ్మ దంపతులకు జన్మించింది. ఆమె విశాఖపట్నంలోని ఎన్‌బీఎం లా కాలేజీ నుండి ఎల్‌ఎల్‌బీ పూర్తి చేసి 1995లో న్యాయవాదిగా పేరు నమోదు చేసుకుంది.

వృత్తి జీవితం
ఎం. గిరిజా ప్రియదర్శిని ఎల్‌ఎల్‌బీ పూర్తి చేశాక విశాఖపట్నం జిల్లా కోర్టులో ఏడేళ్లు ప్రాక్టీస్‌ చేసి 2008లో జిల్లా జడ్జి పరీక్షల్లో ఉత్తీర్ణులై గుంటూరు అదనపు జిల్లా జడ్జిగా బాధ్యతలు చేపట్టింది. ఆమె తరువాత ఖమ్మం ఫ్యామిలీ కోర్టులో మూడేండ్లు, విజయనగరం మొదటి అదనపు జిల్లా జడ్జిగా, నంద్యాలలో అదనపు జిల్లా జడ్జిగా, 2017లో ఒంగోలు జిల్లా కోర్టు చీఫ్‌గా పదోన్నతి అందుకొని ఆదిలాబాద్ జిల్లా కోర్టు ప్రధాన న్యాయమూర్తిగా, ఆ తర్వాత కరీంనగర్ జిల్లా కోర్టు ప్రధాన న్యాయమూర్తిగా పని చేసి ప్రస్తుతం తెలంగాణ రాష్ట్ర లీగల్‌ సెల్‌ సర్వీసెస్‌ అథారిటీ సెక్రటరీగా విధులు నిర్వహిస్తుంది. ఆమెను  తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

మూలాలు

వర్గం:ఆంధ్రప్రదేశ్ వ్యక్తులు